എസ് . ബി . ഐ അക്കൌണ്ടുകൾ ക്ലോസ് ചെയ്യാൻ ഈടാക്കിയിരുന്ന സർവ്വീസ് ചാർജ്ജ് പിൻവലിച്ചു . ഒരു വർഷം മുമ്പെങ്കിലും ഓപ്പൺ ചെയ്ത അക്കൌണ്ടുകൾ ക്ലോസ് ചെയ്യുമ്പോൾ ഇനി പണമൊന്നും നൽകേണ്ടതില്ല . അക്കൌണ്ടുകളിൽ സൂക്ഷിക്കേണ്ട മിനിമം ബാലൻസിൽ കുറവ് വരുത്തിയതിന് പിന്നാലെയാണ് അക്കൌണ്ട് ക്ലോസ് ചെയ്യാനുള്ള ചാർജ്ജും എടുത്ത് കളഞ്ഞത് . മിനിമം ബാലൻസ് സൂക്ഷിച്ചില്ലെങ്കിൽ ഈടാക്കിയിരുന്ന പിഴ തുകയും കുറച്ചിട്ടുണ്ട് . ടി അടക്കമുള്ള അസോസിയേറ്റ് ബാങ്കുകൾ എസ് . ബി . ഐയിൽ ലയിച്ചതിന് പിന്നാലെ സർവ്വീസ് ചാർജ്ജുകൾ വൻതോതിലാണ് വർദ്ധിപ്പിച്ചത് . അക്കൌണ്ടുകളിൽ സൂക്ഷിക്കേണ്ട മിനിമം ബാലൻസും വർദ്ധിപ്പിച്ചു . ഇത് സൂക്ഷിച്ചില്ലെങ്കിൽ വലിയ തുക പിഴയീടാക്കാനും തീരുമാനിച്ചു . ടിയുമാണ് എസ് . ബി . ഐ അക്കൌണ്ട് ക്ലോസ് ചെയ്യാൻ ഈടാക്കിയിരുന്നത് . ഇതിന് അറുതിയായിരിക്കുകയാണിപ്പോൾ . ഒരു വർഷത്തിന് മുമ്പ് ഓപ്പൺ ചെയ്ത അക്കൌണ്ടുകൾ സൌജന്യമായി ക്ലോസ് ചെയ്യാം . ഒരു വർഷത്തിൽ താഴെ മാത്രമായ അക്കൌണ്ടുകൾ ക്ലോസ് ചെയ്യണമെങ്കിൽ പഴയത് പോലെ സർവ്വീസ് ചാർജ്ജ് നൽകണം . എന്നാൽ അക്കൌണ്ട് തുറന്ന് 14 ദിവസത്തിനകം ക്ലോസ് ചെയ്യുകയാണെങ്കിലും പണം നൽകേണ്ടതില്ല . ഒക്ടോബർ ഒന്നു മുതൽ ഇത് പ്രാബല്യത്തിൽ വന്നു .